Bokke presies 2 jaar lank wêreldkampioenSiya Kolisi en Rassie Erasmus. Foto: Siyabulela Duda/GCIS Vandag, presies twee jaar gelede, het die Springbokke vir die derde keer in die geskiedenis die Webb Ellis-trofee omhoog gehou toe hulle Engeland met 32–12 in Japan geklop het. Sedertdien het die wêreldwye Covid-19-pandemie die internasionale sportkalender deurmekaargekrap, maar die Suid-Afrikaners het intussen die reeks teen die Britse en Ierse Leeus gewen, terwyl hulle ook maklik met Georgië en Argentinië klaargespeel het. Siya Kolisi se span het egter drie agtereenvolgende wedstryde in vanjaar se Rugbykampioenskap (teen Australië en Nieu-Seeland) verloor. Hulle het egter met een van hul heldhaftigste vertonings vorendag gekom toe hulle die All Blacks met 31–29 in Queensland geklop het. Maar ná die All Blacks se afgelope sege van 54–16 teen Wallis in Cardiff is die Nieu-Seelanders nou volgens die Internasionale Rugbyraad (IRR) se jongste ranglys weer die voorste rugbyspan ter wêreld. Die Springbokke speel Saterdag om 19:30 teen die einste Rooi Drake. 2️⃣ years ago today! #StrongerTogether #StrongerForever pic.twitter.com/lfpBRnLSy7 — Springboks (@Springboks) November 2, 2021